
Ta’ tamietna int ħuġġieġa vera,

bil-kant tagħna ġieħ u qima ntuk!

Nifsek frisk jimliena b’ħajja ġdida,

fik nafdaw, fit-triq gwida nżommuk. 

Kull ilsien, nazzjon u ġens fuq artna

f’Kelmtek biss isib id-dawl għall-qlub:

lilna wliedek dgħajfa u mxerrda

tilqa’ u tgħożż f’Qalb Ibnek il-maħbub. 

Ta’ tamietna int ħuġġieġa vera…
Fuqna jħares l-Ispirtu bi tjieba,

iqajjimna f’sebħ ta’ ħolqien ġdid,

Smewwiet ġodda jwelled f’art għammiela,

sliem jagħtina, ta’ kollox hu s-Sid. 

Ta’ tamietna int ħuġġieġa vera…
Għajnejk erfa’, fl-għoli itfa’ ħarstek:

Alla-magħna ġie l-ħelsien jurik,

tal-Etern fiż-żmien fittex il-passi – 

bniedem sar il-Verb sabiex jifdik.
Ta’ tamietna int ħuġġieġa vera…

